પોરબંદરના વાઘેશ્વરી પ્લોટમાં રહેતી પાવનીબેન મહેશભાઈ મોતીવરસ નામની છઠ્ઠા ધોરણમાં ભણતી દીકરીએ માટી એકઠી કરી જાતે ગણપતિજીની મૂર્તિ બનાવી અને આ મૂર્તિનું સ્થાપન કર્યું અને પાણીના ટબમાં મૂર્તિનું વિસર્જન કરી માટીને ફૂલછોડમાં પીવડાવવા અનુરોધ કર્યો હતો. આધુનિક સમયમાં વિશ્વભરમાં પ્રકૃત્તિ અને પર્યાવરણ જાગૃતિ અંગે અભિયાનો ચલાવવામાં આવી રહ્યા છે. પર્યાવરણને અનુકુળ થવા છતાં પર્યાવરણને બચાવવાના શક્ય એટલા પ્રયાસો થઈ રહ્યા છે. આ જનજાગૃતિનો વિચાર સામાન્ય થી સામાન્ય વ્યક્તિ સુધી પહોંચે તે અત્યંત આવશ્યક બન્યું છે. રોજિંદી જીવનશૈલીની સાથોસાથ તહેવારો અને તહેવારોની ઉજવણી પણ પ્રકૃત્તિ અને પર્યાવરણને અનુકુળ રહીને થાય એવા પ્રયત્ન તેમજ તેના વિશે જાગૃતિ લાવવી પણ જરૂરી બની છે. ઉત્સવો ઉજવતા થતું પ્રદૂષણ એ એક ખૂબ ગંભીર મુદ્દો બની ગયો છે અને ભવિષ્યમાં પણ એના ગંભીર પરિણામો વિશે લોકોને જાગૃત કરવા વિશ્વભરના દેશો અત્યંત ગંભીરતાથી વિચારતા થઈ ગયા છે.